དམིགས་གཏད་ལ་གཞིགས་ནས་ཐབས་ཇུས་ཐག་གཅོད་པ་ཡིན།དངོས་པོའི་གནས་ལུགས་ནི་ཐབས་ཇུས་ཀྱི་སྲོག་ལྟ་བུ་ཡིན།ཐབས་ཇུས་ཀྱིས་ཁ་ཕྱོགས་དང་།བགྲོད་ལམ།གཞུང་ལུགས་བཅས་ལ་བརྩི་འཇོག་བྱ་དགོས།བློ་མཐུན་ཞི་ཅིན་ཕིན་གྱིས་མིའི་སེམས་ནི་ཆེས་ཆེ་བའི་ཆབ་སྲིད་ཡིན།ཞེས་གསུངས་པ་རེད།མི་རིགས་ལས་དོན་གྱི་སྙིང་པོ་ཡང་མིའི་སེམས་རེད།མི་རིགས་ལས་དོན་གྱི་དམིགས་གཏད་ས་ནི་མིའི་སེམས་དགུག་རྒྱུ་ཡིན་ཏེ།འགལ་བ་མེད་པ།ཁ་གཏད་མི་བྱེད་པ།ཕན་ཚུན་འཆམ་མཐུན།མཐུན་སྒྲིལ།ངོས་འཛིན་གཅིག་མཐུན་ཡོང་བ།ལས་དབང་གཅིག་ཏུ་སྒྲིལ་བར་བྱ་དགོས།མི་རིགས་ལས་དོན་གྱི་རྩ་དོན་ནི་འགལ་བ་ཞི་བར་བྱེད་པ།འགྲིག་མཐུན་ཡོང་བར་བྱེད་པ།མཐུན་སྒྲིལ་ཇེ་དྲག་གཏོང་བ།མི་སེམས་བདེ་རུ་འཇུག་པ།མི་སེམས་ལོན་པ།མི་སེམས་གཅིག་ཏུ་སྒྲིལ་བར་བྱེད་པ་རེད།བང་ལེན་ཧྥང་གི་མི་རིགས་ལས་དོན་གྱི་དྲན་ཐོ་ཁྲོད་དུ་ཐབས་ཇུས་འདི་འདྲ་བ་མང་པོ་བྱུང་ཡོད།ལྷག་བསམ་ཟོལ་མེད་དང་།བརྩི་བཀུར།དཀྱེལ་ཡངས་སོགས་ནི་གཞི་རིམ་དུ་མ་སླེབས་པ་ཡིན་ན་སེམས་ཀྱིས་མྱོང་མི་ཐུབ་པ་རེད།